ฟรายเดย์

ฟรายเดย์ (Friday) วงดนตรีป็อปที่มีสมาชิก 3 คน ถือกำเนิดจากความเป็นเพื่อนในรั้วมหาวิทยาลัย ก่อนจะได้มีโอกาสออกผลงานอัลบั้มเดี่ยวครั้งแรก กับสังกัด มิวสิค บั๊กส์ ของ ธเนศ วรากุลนุเคราะห์ ในนามวง ฟรายเดย์แอมอินเลิฟ (Friday I'm in Love) และอัลบั้มเพลงประกอบละครเรื่อง "เทพนิยายนายเสนาะ" ที่ฟรายเดย์นำเพลง "นิดนึงพอ" ของ แจ้-ดนุพล แก้วกาญจน์ มาทำใหม่จนกลายเป็นที่รู้จักมากขึ้นทันที ก่อนจะห่างหายจากการออกผลงานไปหลายปี และกลับมาอีกครั้งกับสังกัดของตนเอง เพลย์กราวด์ มิวสิก ออกผลงานชื่อ Magic Moment มีเพลงดังอย่าง  "ชั่วโมงต้องมนต์", "เปลี่ยนไปทุกอย่าง" และอีกหลายเพลง 

นอกจากผลงานที่ใช้ชื่อของฟรายเดย์แล้ว ทั้งสามคนก็ได้ร่วมงานกับเพื่อน ๆ นักดนตรีผลิตผลงานเพลงในนามของ 2 Days Ago Kids ที่มีเพลงฮิตอย่าง "กลับมา" ด้วย

หลังจากสมาชิกแต่ละคนต่างแยกย้ายกันไปทำอัลบั้มเดี่ยวของตัวเองเป็นการชั่วคราว ในที่สุด พวกเขากลับมารวมตัวกันทำผลงานในนามฟรายเดย์อีกครั้งในปี พ.ศ. 2550 ในอัลบั้ม "Song For Tomorrow" กับสังกัดเลิฟอีส ซึ่งเป็นปีที่ครบรอบ 10 ปีของการก่อตั้งวงพอดี จึงได้มีการจัดแสดงคอนเสิร์ตใหญ่ของวงขึ้นในวันที่ 6 พฤศจิกายน 2550 ณ พารากอน ฮอลล์ ศูนย์การค้าสยามพารากอน โดยใช้ชื่อคอนเสิร์ตว่า "Yesterday, Friday and Tomorrow"

กลับมาอีกครั้งในปี พ.ศ. 2554 กับสตูดิโออัลบั้มเต็ม ลำดับที่ 4 ในอัลบั้ม "Colorfication (คัลเลอร์ฟิเคชั่น)" กับสังกัดใหม่สไปร์ซซี่ ดิสก์ หลังจากทยอยออกมินิอัลบั้มออกมาอย่างต่อเนื่องกว่า 3 ปี  มินิอัลบั้ม สีฟ้า Serves (เซิฟร่า), มินิอัลบั้ม สีม่วง Lavender (ลาเวนเดอร์) และมินิอัลบั้ม สีส้ม Butter Scotch (บัทเตอร์ สก๊อต) พร้อมจัดคอนเสิร์ตใหญ่ครบรอบ 22 ปีของวง ในปี พ.ศ. 2562 “คอนฯ สู่เหย้าชาวคณะ Friday 22 ปี ยินดีที่ได้รู้จัก” ณ โรงละครเคแบงก์สยามพิฆเนศ สยามสแควร์วัน ชั้น 7

 สมาชิก 
 ตรัย ภูมิรัตน (บอย) ร้องนำ
 เกรียงไกร วงษ์วานิช (หนึ่ง) กีตาร์ 
 อดุลย์ รัชดาภิสิทธิ์ (ดุลย์) กีตาร์, ร้องนำ

 การร่วมงานกับศิลปินอื่น 
สามสมาชิกของฟรายเดย์ยังไปทำงานส่วนตัวหรือร่วมงานกับคนอื่นบ้าง อย่าง ดุลย์ ก็เป็นเจ้าของซิงเกิ้ลชื่อ หันมามอง (Please Turn Around) และ EP Spree ส่วน หนึ่ง เป็นเจ้าของสังกัดค่ายเพลงเล็ก ๆ ชื่อ โน มอร์ เบลท์ส (No More Belts) และผลิตผลงานของตัวเองในนาม สลีปเปอร์วัน ตั้งแต่ EP Pls. Listen (2002), Sleeping Letter (2003), EP Puppy love (2003), EP Post-Past (2004), Difference Part 1 (2005), Difference Part 2 (2006), EP Finale (2006), Complete Sleeping Letter (2008), Ordinary (2008), Ferry (2009) และ Self (2012)

สำหรับ ตรัย นักร้องนำก็รับเป็นนักแต่งเพลงให้กับศิลปินหลายต่อหลายราย และก็มีเพลงที่ประสบความสำเร็จอยู่ไม่น้อย อย่างเช่น ความลับ (เอช), เผลอ (Mr.Z), Romeo & Juliet (พรู), รักที่เพิ่งผ่านพ้นไป (กรู๊ฟไรเดอร์ส), อีกแล้ว (โยคีเพลย์บอย), ย้ำ (บอดี้สแลม) และอีกมากมาย รวมถึงการได้ออกอัลบั้มเดี่ยวของตัวเองชื่อ My Diary Original Sound Track (2004) และ บุคคลที่ 3 (2006)

 ผลงาน 
 สตูดิโออัลบั้ม 
ชื่ออัลบั้ม  ปีที่วางแผง  สังกัด  รายชื่อเพลง Friday I'm In Loveกุมภาพันธ์ พ.ศ. 2540มิวสิค บั๊กส์ Magic Momentกรกฎาคม พ.ศ. 2545เพลย์กราวด์ มิวสิก Song For Tomorrowตุลาคม พ.ศ. 2550เลิฟอีส, โซนี่ บีเอ็มจี Colorficationกันยายน พ.ศ. 2554ฟรายเดย์ มิวสิก, สไปซีดิสก์ 

 อีพี 
ชื่ออัลบั้ม  ปีที่วางแผง  สังกัด  รายชื่อเพลง Fri_endพฤศจิกายน พ.ศ. 2546ฟรายเดย์ มิวสิก Color Code 01 : Sevres พฤศจิกายน พ.ศ. 2551ฟรายเดย์ มิวสิกColor Code 02 : Lavenderพฤศจิกายน พ.ศ. 2552ฟรายเดย์ มิวสิก, สไปซีดิสก์ Color Code 03 : Butterscotchกันยายน พ.ศ. 2553ฟรายเดย์ มิวสิก, สไปซีดิสก์ 

 อัลบั้มพิเศษ 

ชื่ออัลบั้ม  ปีที่วางแผง  สังกัด  รายชื่อเพลง X-Change Vol.317 มิถุนายน พ.ศ. 2542แกรมมี่ บิ๊ก X-CHANGE SPECIAL LOVE SONGS4 เมษายน พ.ศ. 2543แกรมมี่ บิ๊ก X-Change Vol.414 กันยายน พ.ศ. 2543แกรมมี่ บิ๊ก 

 อัลบั้มรวมเพลง 

 Nice 2 (2541)
 Atime 10th Anniversary (2543)
 Siam Belts Club Come From (กุมภาพันธ์ 2549)
 12 Years 1996-2008 Soft Hits vol.2 (เมษายน 2551)
 12 Years 1996-2008 Indie Hits Vol.1 (เมษายน 2551)
 12 Years 1996-2008 Indie Hits Vol.2 (เมษายน 2551)
 The Very Best of Cover Night Live & Easy (28 ตุลาคม 2551)
 Greenwave Cover Night Plus The Romance Stories (กุมภาพันธ์ 2556)
 Double Hitz Vol.1 (กุมภาพันธ์ 2556)
 Double Hitz Vol.2 (มีนาคม 2556)
 Best of Music Bugs Vol.2 (เมษายน 2560)
 บันทึกการแสดงสด 
ชื่ออัลบั้ม  ปีที่วางแผง  สังกัด  รายชื่อเพลง Express Liveพ.ศ. 2546ฟรายเดย์ มิวสิก, โน มอร์ เบลท์ส Yesterday Friday & Tomorrowพ.ศ. 2551เลิฟอีส, โซนี่ บีเอ็มจี Footage Fat Live Friday Concertพ.ศ. 2555สไปซีดิสก์ 

 ซิงเกิล 
ชื่ออัลบั้ม  ปีที่วางแผง  สังกัด  รายชื่อเพลง เทพนิยายนายเสนาะมิวสิค บั๊กส์ We've Been Lostพ.ศ. 2544อันเดอร์โทน เรคคอร์ดส Will You Be My Sweet Winterพ.ศ. 2545เพลย์กราวด์ มิวสิก Loveis Sharing 2 : Yesterday Friday & Tomorrowพ.ศ. 2550เลิฟอีส, โซนี่ บีเอ็มจี 

 เกร็ด 
 ชื่อวงเดิม "ฟรายเดย์ แอมอินเลิฟ" (Friday I'm in Love) ปัจจุบันเรียกสั้น ๆ ว่า "ฟรายเดย์" (Friday)
 ในระหว่างอัลบั้มแรกกับอัลบั้มที่สอง ได้มีการสลับตำแหน่งเครื่องดนตรีกันเล็กน้อยคือในอัลบั้ม Friday I'm in love บอย กับดุล จะเล่นกีตาร์ ส่วนหนึ่งเล่นเบส แต่ในอัลบั้ม Magic moment หนึ่งจะเล่นกีตาร์อคูสติกและเล่นเบสในบางเพลง ส่วนบอยจะร้องนำอย่างเดียว และดุลจะเล่นกีตาร์ไฟฟ้า

 แหล่งข้อมูลอื่น
 เวบบอร์ดวง Friday 
 แหล่งข้อมูลวง Friday  

หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 1990